เดือนที่แล้วม.ค.ประจำเดือนแฟนผมมาเมื่อวันที่14 แล้วหลังจากนั้นเรามีเพศสัมพันธ์กันวันที่24 ซึ่งผมป้องกันโดยใส่ถุงยางพอตอนเสร็จผมก็ดึงมาแตกข้างนอก พอเดินไปเช็คถุงยางพบว่ามีเมือกขาวๆคล้ายๆอสุจิครับ แต่เช็คถุงยางแล้วก็ไม่แตกไม่รั่ว ซึ่งหลังจากนั้นอาทิตย์นึงก็มีเพศสัมพันธ์กันอีกก็พบว่ามีเมือกขาวๆแบบเดิม แต่ถุงยางไม่ได้แตกหรือรั่วครับ มาจนถึงตอนนี้ประจำเดือนแฟนยังไม่มาเลยครับ มีโอกาสจะท้องไหม ปล.ทุกครั้งที่มีเพศสัมพันธ์ถุงไม่เคยแตกและเอาออกมาแตกนอกตลอดครับ ปล.มือใหม่ครับ
สวัสดีค่ะ ถ้าประจำเดือนเดือนก่อนมาวันที่ 14 ขณะนี้ถ้ายังไม่มาก็ยังไม่ผิดปกติมากค่ะ คือรอบเดือนสามารถมาได้คลาดเคลื่อนเล็กน้อย แต่มากสุดไม่ควรเกิน 35 วันนับจากครั้งก่อนค่ะ แนะนำว่าให้สังเกตประจำเดือนต่อไปก่อน ถ้าเกิน 35 วันนับจากครั้งก่อนไปแล้ว ประจำเดือนไม่มา อาจจะลองซื้อชุดตรวจการตั้งครรภ์มาตรวจเองเบื้องต้นก่อนได้ค่ะ ไม่ว่าการคุมกำเนิดวิธีใดก็มีโอกาสท้องได้หมดขึ้นกับมากน้อยค่ะ แต่ใส่ถุงยางอนามัยเป็นวิธีการคุมกำเนิดที่ดีแล้วค่ะ